Here is a page extracted from Wikipedia that may contain CSS, HTML, and a lot of unformatted text.

Title: سعد زغلول
Content: سعد زغلول (سعد باشا زغلول) (ابيانه ، مركز فوه ، كفر الشيخ ، 1859 - 23 أغسطس 1927) كان سياسى مصرى. و كان رئيس وزراء مصر فى الفترة من 26 يناير1923 ليوم 24 نوفمبر1924 ، وهو اخو القاضى احمد فتحى زغلول .

اتولد سعد زغلول فى قرية إبيانة فى محافظة الغربية فى الدلتا ، دلوقتى أبيانة تبع محافظة كفر الشيخ، وسعد زغلول قاد حزب القوة الوطنية حزب الوفد فى مصر ، اللى طالب بالاستقلال. البريطانيين حاولو إضعاف قضية القومية من خلال اعتقال زغلول ،لكن ده كان نتيجته احتجاجات ، و العصيان المدنى و اعمال شغب . يعتبر من مؤسيين الليبرالية فى مصر.

بعدما انتهت الحرب العالمية الاولى , قرر سعد زغلول انه يكون وفد مصرى عشان يدافع عن فكرة استقلال مصر من الاحتلال الانجليزى ويحضر مؤتمر الصلح اللى كان فى باريس , فرنسا فى سنة 1918, وده معناه ان مصر مستقلة ومش تابعة للانجليز . ودعا الناس عشان يكونوا وفد من السياسين والمثقفين المصرين عشان يمثلوا الشعب المصرى و بدئوا فعلا يلموا توقيعات من الناس والسياسين والمثقفين عشان يبقوا ممثلين رسمين للشعب وكان معه فى الوفد مصطفى النحاس و مكرم عبيد و احمد لطفى السيد و عبد العزيز فهمى و على شعراوى وحمد الباسل وسموا نفسهم الوفد المصرى. و كان نص اللى اتكتب بيه كان "نحن الموقعين على هذا قد أنبنا عنا حضرات: سعد زغلول و.... في أن يسعوا بالطرق السلمية المشروعة حيثما وجدوا للسعي سبيلاً في استقلال مصر تطبيقاً لمبادئ الحرية والعدل اللى تنشر رايتها دولة بريطانيا العظمى".

الانجليز رفضوا سفر الوفد المصرى عشان كده ده اعتراف ان مصر دولة مستقلة. اتقبض على سعد زغلول و بقية اعضاء الوفد المصرى و اتنفوا لجزيرة مالطا فى سنة 1919 وده اللى كان سبب قيام الثورة .

ثورة 1919 

يوم 9 مارس 1919 ،ابتدت الثورة بعد نفى سعد زغلول و بدأت الثورةالمصريين بيسموها "الثورة الاولى" و ابتدت مظاهرات احتجاج فى القاهرة ، و انتشرت بسرعه فى كل مصر. وشاركت فى الثورة جميع طوائف و فئات الشعب المصرى و شاركت النساء لاول مرة فى تاريخ مصر فى المظاهرات بقيادة زوجتة سعد زغلول وهي صفية زغلول. وكان الناس بيخطبوا فى كل مكان و تطالب بعودة سعد زغلول والاستقلال و أن الانجليز يلغوا الاحكام العرفية اللى فرضوها على المصرين. بعد احداث الثورة هذيه, الانجليز أعادواالوفد المصرى و لغوا الاحكام العرفية و وعدوا المصرين بالاستقلال بعد 3 سنوات ولكن بشرط ان القوات الانجليزيةتظل موجودة, و هذا الذي حدث فعلا

هوية مصر 

ايام ثورة 1919 و سعد زغلول ماكانش فيه حاجه فى مصر غير الهويه المصريه ماكانش فيه حاجه اسمها هويه عربيه لما اتسأل سعد زغلول عن فكرة تجمع الشعوب بإسم العروبيه رد بكلمته الساخره المشهوره"العرب ليسوا سوى صفر + صفر= صفر"

من اشهر كلماته 
 الحق فوق القوة و الامه فوق الحكومة.
 إن اختلاف الرأى لا يفسد للود قضية.
 الامة مصدر السلطات
 العرب ليسوا سوى صفر+صفر=صفر
 مفيش فايده

العيلة 
مراته صفية زغلول ، بنت مصطفى فهمى باشا ، كانت نشيطة فى مجال السياسه و الثوره النسائيه و اتسمت " ام المصرين " . اتعرف بيتها ببيت الامه عشان كان بيجتمع فيه سعد زغلول مع الناس لمناقشة مطالب الشعب.

مراجع 

<center>

رؤساء وزرا مصريين
رئيس البرلمان المصرى
وزراء تعليم مصريين
وزراء عدل مصريين
وزراء داخليه مصريين
سياسيين مصريين
قانونيين مصريين
قضاة مصريين
ليبراليين مصريين
ثوريين مصريين
خريجين جامعة الأزهر
تنويريين
وطنيين مصريين
اشخاص من كفر الشيخ
ناس من مطوبس
ثورة 1919
تاريخ مصر
متعلمين فى جامعة پاريس